Diari Oficial de la Generalitat Valenciana


Sumari del DOGV 6662, del 30-11-2011 (2011/12666)

RESOLUCIÓ de 29 de setembre de 2011, del director general de Treball, Cooperativisme i Economia Social, per la qual es convoquen determinades ajudes per a facilitar la reinserció laboral dels treballadors excedents del sector del moble regulades en l'Orde 34/2010, de 30 d'agost, de la Conselleria d'Economia, Hisenda i Ocupació, i es dóna publicitat als crèdits que han de finançar-les.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6662

Data del DOGV
:   30-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12820


Data del document
:   29-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de setembre de 2011, del director general de Treball, Cooperativisme i Economia Social, per la qual es convoquen determinades ajudes per a facilitar la reinserció laboral dels treballadors excedents del sector del moble regulades en l'Orde 34/2010, de 30 d'agost, de la Conselleria d'Economia, Hisenda i Ocupació, i es dóna publicitat als crèdits que han de finançar-les. [2011/12460]  
L'Orde 34/2010, de 30 d'agost (DOCV del 2 de setembre), de la Conselleria d'Economia, Hisenda i Ocupació, va aprovar les bases que regulen les ajudes per a facilitar la reinserció laboral dels treballadors excedents del sector del moble.  
Atesa la vigència plurianual d'esta, la convocatòria i la concessió de les ajudes queda condicionada a l'existència de crèdit adequat i suficient en el pressupost econòmic de l'any corresponent, per la qual cosa és procedent destinar crèdit per a finançar la seua concessió en els anys 2011, 2012 i 2013 i donar publicitat a la línia de crèdit i a l'import global màxim destinat a estes.  
L'apartat 2 de la disposició addicional primera disposa que les ajudes regulades en la secció segona del capítol IV, Subvencions per a promocionar l'ocupació per compte propi en empreses d'economia social, i en el capítol V, Subvencions especials per als treballadors de 55 anys o més, ambdós del títol II, es convocaran mitjançant una resolució del director general de Treball, Cooperativisme i Economia Social. En eixe mateix acte, s'haurà de donar publicitat als crèdits que financen la concessió de les ajudes.  
Per això, fent ús de les facultats atribuïdes per l'apartat 2 de la disposició addicional primera de l'Orde 34/2010, de 30 d'agost, mencionada, resolc:  
  
Primer. Convocatòria  
Es convoquen les ajudes regulades en la secció segona del capítol IV, Subvencions per a promocionar l'ocupació per compte propi en empreses d'economia social, i en el capítol V, Subvencions especials per als treballadors de 55 anys o més, de l'Orde 34/2010, de 30 d'agost (DOCV del 2 de setembre), de la Conselleria d'Economia, Hisenda i Ocupació.  
  
Segon. Finançament plurianual  
1. Les ajudes es finançaran amb càrrec al capítol IV del programa pressupostari 315.10, Condicions de treball, cooperativisme i economia social, de la secció 06 dels pressupostos de la Generalitat, codi de línia T7372000, Pla ajudes sector mobles.   
2. Es destina, amb càrrec al pressupost de l'exercici 2011, un import màxim de 200.000 euros; amb càrrec al pressupost de l'exercici 2012, la quantitat de 100.000 euros i, amb càrrec al pressupost de l'exercici 2013, un import de 50.000 euros.  
Tot això condicionat a l'existència de crèdit adequat i suficient en el pressupost econòmic de l'any corresponent i als lliuraments de fons per part del Servici Públic d'Ocupació Estatal, de conformitat amb el que disposen els articles 18 i següents i la disposició final quarta del Reial Decret 1679/2009, de 13 de novembre, pel qual s'establixen mesures per a facilitar l'adaptació laboral del sector del moble als canvis estructurals en el comerç mundial.  
  
Tercer. Termini de presentació  
El termini per a la presentació de les sol·licituds serà el fixat en l'article 42 de l'orde esmentada.  
  
Quart. Compatibilitat amb el mercat comú  
Les ajudes destinades a promocionar l'ocupació per compte propi com a autònoms o l'ocupació per compte propi en empreses d'economia social regulades en el capítol IV del títol II són compatibles amb el mercat comú al no resultar d'aplicació el que preveu l'article 107, apartat 1, del Tractat Funcionament de la Unió Europea, per tractar-se d'ajudes acollides al règim d'ajudes de minimis, establit en el Reglament 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat CE a les ajudes de minimis, publicat en el Diari Oficial de la Comunitat Europea de data 28 de desembre de 2006.   
A les regulades en el capítol V, Subvencions especials per als treballadors de 55 o més anys, tampoc li resulta d'aplicació el que preveu l'article 107, apartat 1, del Tractat de Funcionament de la Unió Europea, per tractar-se d'ajudes que no beneficien a empreses sinó que van dirigides a particulars que no exercixen a títol individual cap tipus d'activitat econòmica, de manera que no complixen amb el requisit de l'avantatge econòmic ni amb el falsejament de la competència que afecte els intercanvis comercials entre els estats membres.  
  
  
  
DISPOSICIÓ TRANSITÒRIA  
  
En el cas que l'extinció per esgotament de la prestació per desocupació de nivell contributiu s'haja produït abans de la publicació de la present resolució en el Diari Oficial de la Comunitat Valenciana, les sol·licituds de les subvencions arreplegades en el capítol V, «Subvencions especials per als treballadors de 55 anys o més", es presentaran en el termini d'un mes a comptar de l'endemà de ser publicada.   
  
  
DISPOSICIONS FINALS  
  
Primera  
Contra el que disposa la present resolució, que posa fi a la via administrativa, podrà interposar-se un recurs potestatiu de reposició davant de l'òrgan que l'ha dictat, en el termini d'un mes des de la seua publicació en el Diari Oficial de la Comunitat Valenciana, o ser impugnada directament davant de l'orde jurisdiccional contenciós administratiu, en el termini de dos mesos, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Segona  
La present resolució entrarà en vigor l'endemà de ser publicada en el Diari Oficial de la Comunitat Valenciana.  
  
València, 29 de setembre de 2011.- El director general de Treball, Cooperativisme i Economia Social: Joaquín Vañó Gironés.